‘पहिला सडक साँघुरो थियो, जाम बढी हुन्थ्यो,’ उनी भन्छन्, ‘अहिले सडक फराकिलो बनेको छ, कुनै समस्या नआएको खण्डमा सहजै गन्तव्यमा पुग्न सकिन्छ ।’ उनका अनुसार यो सडक मुलुकको ‘लाइफ लाइन’ हो । कारण यही राजमार्ग भएर दैनिक उपभोग्य वस्तु राजधानी भित्रिन्छ । वीरगन्जबाट आएको सामान होस् वा भैरहवाबाट । यो सडक भएर दैनिक करिब ८ हजार सवारी गुड्छन् । यो उदाहरण मात्र हो । मुलुकमा सडकै कारण काँचुली फेरेका सहर बजार प्रशस्त छन् । फाइदा धेरै भए पनि सडककै कारण समस्या ननिम्तिएको भने होइन ।
